《红娘子 绯桃》
清代·龚翔麟

千叶繁花映。几个疏篁静。不傍妆楼，不临书幌，只依苔径。

似旧家、姊妹隔江来，恰双双相并。

惯似残霞凝。未怯春风冷。才踏流莺，又飞山鹧，一枝难定。

试移根、曲水小桥边，伴湔衣人影。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。